SVS võimaldab töötajal s.h. tööotsijal pöörduda oma õiguste kaitseks kohtusse või töövaidluskomisjoni ning nõuda diskrimineerimist tekitava käitumise lõpetamist ning kahju hüvitamist (SVS § 13 lg 1) s.h. mittevaralise kahju hüvitamist mõistlikus suuruses (SVS § 13 lg 2). SVS § 13 lg 3 kohaselt arvestab kohus või töövaidluskomisjon kahju hüvitise määramisel muuhulgas diskrimineerimise ulatust, kestust ja laadi. Lepitusmenetluse korras kohtuväliselt lahendab diskrimineerimisvaidlusi õiguskantsler (SVS § 12).